Georges Bizet

Georges Bizet (Paris, 1838ko urriaren 25a - Bougival, 1875eko ekainaren 3a) frantziar musikagile erromantikoa izan zen.

 Biografia 
Parisko Kontserbatorioan Fromental Halévyrekin ikasketak egin ondoren, 1857an Erromako Saria irabazi zuen. Erromatik itzulitakoan musika lirikoa lantzea erabaki zuen. Lan anitz egin zituen, eta horien artean operak nabarmentzen dira: Les Pêcheurs de perles (1863, «Perla arrantzaleak»), La Jolie Fille de Perth (1866, «Pertheko alaba ederra»), Djamileh (1871), eta, batez ere, Carmen (1874), Frantziako opera nagusia.

Beste lan aipagarri zenbait: Symphonie en ut (1855), gaztaroko konposizio xarmangarria; Jeux d´enfants (1855, «Haur-jolasak»), piano eta lau eskuz jotzeko hamabi pieza, eta L´Arlesienne ospetsua (1872).

Gazterik eta miserian hil zen, bizi zen artean arrakasta handirik izan gabe.

 Erreferentziak 

 Kanpo estekak 

Kategoria:Ohorezko Legioko zaldunak
Kategoria:Georges Bizet
Kategoria:Frantziako ateoak
Kategoria:Gaixotasun kardiobaskularrek hildakoak
Kategoria:Paristarrak
Kategoria:Erromantizismoaren musikagileak
Kategoria:Opera egileak